\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Swydd Ddisgrifiad**

**Teitl y Swydd:** Swyddog Polisi ac Ymchwil(Peron Anabl)

**Cyflog:** Graddfa NJC Pwyntiau 23-25 £26,999 - £28,785

Man Cychwyn 23 £26,999 pro-rata £21,599

**Oriau:** 28 awr yr wythnos

**Gweithle:** Caerffili

**Yn atebol i:** Rheolwr Polisi a Rhaglenni

**Perthnasoedd Allweddol:** Tîm Staff AC, Bwrdd Cyfarwyddwyr AC, Aelodau AC, Rhanddeiliaid

**Cytundeb:** Cytundeb am gyfnod gosod tan 31ain Mawrth 2021

*(potensial ar gyfer estyniad yn amodol ar gyllid)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Proffil amlinellol o'r swydd:**

* Creu newid mewn polisi cyhoeddus a dylanwadu ar lunwyr polisi drwy ddatblygu safbwyntiau polisi cryf sy'n seiliedig ar dystiolaeth; integreiddio safbwyntiau polisi â'n gweithgaredd dylanwadu a chyfathrebu.

**Gofynion allweddol rôl Swyddog Polisi ac Ymchwil**

* Datblygu ac ymchwilio ar gyfer papurau polisi a chynhyrchu adroddiadau fydd yn sail i ymgyrchoedd a safbwyntiau polisi AC
* Coladu data, dylunio, lledaenu a dadansoddi arolygon aelodau
* Cymryd rhan mewn ymgynghoriadau Llywodraeth Cymru, Llywodraeth y DU ac eraill yn y sector cyhoeddus ac ymateb iddynt
* Cynrychioli AC ar grwpiau a rhwydweithiau rhanddeiliaid

**Cyfrifoldebau’r Swydd:**

**Polisi, Ymchwil a Rhwydweithiau**

* Datblygu datrysiadau polisi credadwy, wedi'u seilio ar dystiolaeth a drafftio dogfennau briffio polisi mewnol ac allanol, datganiadau safbwynt, adroddiadau, cyflwyniadau i ymgynghoriadau ac erthyglau / blogiau
* Hyrwyddo AC i wleidyddion, swyddogion y sector cyhoeddus, ymchwilwyr a chynllunwyr gwasanaethau yng Nghymru er mwyn sicrhau bod y rhai sy'n gwneud penderfyniadau allweddol yn ystyried AC, sef yr arbenigwr ar gydraddoldeb anabledd, hawliau a byw'n annibynnol yng Nghymru.
* Monitro a gwerthuso deddfwriaeth berthnasol a pholisi cyhoeddus yn erbyn egwyddorion Confensiwn y Cenhedloedd Unedig ar Hawliau Pobl Anabl (UNCRDP)
* Ymchwilio i anghenion pobl anabl wrth gyd-gynhyrchu gydag aelodau AC a datblygu sylfaen dystiolaeth effeithiol gyda'r nod o fynd i'r afael â bylchau mewn polisi a’r ddarpariaeth o wasanaethau, yn ogystal â rhoi sail i gynlluniau creu incwm a chodi arian AC
* Adeiladu rhwydwaith strategol o aelodau a rhanddeiliaid gan gynnwys gwleidyddion, swyddogion y sector cyhoeddus, academyddion, ymchwilwyr a chynllunwyr gwasanaethau fel cyfrwng ar gyfer dylanwadu a chydweithio
* Casglu, dadansoddi a lledaenu gwybodaeth am ddatblygiadau polisi allanol a'u goblygiadau i AC
* Comisiynu a chynnal ymchwil polisi a chynhyrchu a/neu oruchwylio cynhyrchu adroddiadau ac adnoddau perthnasol.
* Ysgrifennu a chynhyrchu deunyddiau polisi ac ymgyrchu
* Cydlynu ymatebion i ymgynghoriadau a drafftio cyflwyniadau polisi;
* Ymateb i ymholiadau gan y cyfryngau fel sy’n briodol
* Paratoi, cydlynu a darparu tendrau a phrosiectau perthnasol
* Cymryd rhan mewn datblygu a chynnal cynadleddau, seminarau, gweithdai a hyfforddiant, er mwyn ymgysylltu â rhanddeiliaid allweddol, i ddatblygu a phrofi syniadau polisi, yn ogystal â llywio’r ddadl ar bolisi cyhoeddus

**Dyletswyddau cyffredinol**

* Ymgymryd ag unrhyw ddyletswyddau eraill yn ôl y galw, ac sy'n gyson ag amcanion y rôl.